คลังเตือนแชร์ ออนไลน์ผิดกม.
คลังเตือนประชาชน แจงแชร์ออนไลน์เข้าข่ายความผิดตาม พ.ร.บ.การเล่นแชร์ พ.ศ. 2534 และประมวลกฎหมายอาญาฐานฉ้อโกง
4 พ.ย. 2559

คลังเตือนประชาชน แจงแชร์ออนไลน์เข้าข่ายความผิดตาม พ.ร.บ.การเล่นแชร์ พ.ศ. 2534 และประมวลกฎหมายอาญาฐานฉ้อโกง
แหล่งข่าวจากสำนักงานเศรษฐกิจการคลัง (สศค.) เปิดเผยว่า ขอแจ้งเตือนให้ประชาชนทราบว่าการเล่นแชร์ผ่านทางเฟซบุ๊ก หรือแอพพลิเคชั่นไลน์ หรือที่กันว่าแชร์ออนไลน์นั้น ถือว่าเข้าข่ายความผิดตาพระราชบัญญัติ (พ.ร.บ.) การเล่นแชร์ พ.ศ. 2534 และประมวลกฎหมายอาญาฐานฉ้อโกง 
“ประชาชนที่กำลังจะเข้าร่วมเล่นแชร์ หรือถูกชักชวนให้เล่นแชร์ออนไลน์ ขอให้คิดถึงลักษณะของแชร์ออนไลน์ในแบบข้างต้น เพราะว่าปัจจุบันมีกลุ่มมิจฉาชีพที่แฝงตัวมาเพื่อหลอกลวงประชาชนอยู่เป็นจำนวนมาก หากร่วมเล่นแชร์แล้วอาจทำให้เกิดความเสียหายต่อทรัพย์สินของท่านได้” แหล่งข่าวเปิดเผย
อย่างไรก็ตาม หากประชาชนที่ร่วมเล่นแชร์แล้วเกิดความเสียหายต่อทรัพย์สินแล้ว ขอให้แจ้งความร้องทุกข์ต่อพนักงานสอบสวนในท้องที่ที่เกิดเหตุ เพื่อไม่ให้ขาดอายุความคดีอาญา หรือส่งเรื่องร้องเรียนมาที่สำนักนโยบายพัฒนาระบบการเงินภาคประชาชน สศค. ซึ่ง สศค.จะประสานหน่วยงานที่เกี่ยวข้องดำเนินการตามกฎหมายให้ถึงที่สุด
สำหรับรูปแบบของแชร์ออนไลน์นั้นจะมีด้วยกัน 2 แบบ คือ 1.การเล่นแชร์ออนไลน์ที่มีพฤติการณ์แบบขอกู้หนี้นอกระบบ ซึ่งอาจจะกระทำความผิดตาม พ.ร.บ.ห้ามเรียกดอกเบี้ยเกินอัตรา พ.ศ. 2475 และ 2.การเล่นแชร์ออนไลน์แบบแชร์ทั่วไป แต่อาศัยสื่อรูปแบบต่างๆ ที่มีพฤติการณ์เข้าข่ายความผิดตาม พ.ร.บ.การเล่นแชร์ พ.ศ. 2534 และประมวลกฎหมายอาญาฐานฉ้อโกง